Il-management tal-Isptar Monte Carmeli ssospenda b’mod immedjat impjegat tal-isptar fuq allegat każ ta’ mġieba  indiċenti fuq pazjenta minorenni. Fi stqarrija mis-Segretarjat għas-Saħħa intqal li  l-management tal-Isptar Monte Carmeli ħa l-passi neċessarji, inkluz dawk dixxiplinarji, immedjatament kif waslitlu l-informazzjoni dwar dan il-każ. Intqal ukoll li bil-kaz ġie infurmat il-Kummissarju għall-promozzjoni ta’ drittijiet ta’ persuni li jkollhom mard mentali u li għaddejja wkoll l-investigazzjoni tal-pulizija.